Mõtlesin sellele situatsioonile veel mitmel korral hiljemgi, kui sõitsin kurvilistel ja järskudel teedel ning möödusin tee äärde paigutatud ikoonidest ja pühakujudest. Need tundusid liiklusmärkide kõrval oma näilises ebapraktilisuses ometi seletamatult vajalikud. Las jääda kirikule tema saladused, sümbolid ja kujundid, ükskõik kui ebapraktilised need väljastpoolt vaatajale alguses paistavad. Siis on lootust, et inimestele  jäävad ka nende tunded.